《病居遣兴》
明代·王格

负杖出衡门，登城望绝絺。
林疏鸟未繁，山寒草犹浅。
去水有来舟，故原见新垦。
牧笛谁家村，樵唱春风坂。
忽闻雁度初，因念客行远。
缓步归茅庐，惆怅不能饭。

作者简介：（1502—1595）明湖广京山人，字汝化。嘉靖五年进士。大礼议起，持论忤张璁，贬为永兴知县。累迁河南佥事，不肯赂中官，被逮杖谪。隆庆时授太仆寺少卿致仕。有《少泉集》。